OpenLLM-France/wikimedia huggingface dataset:
# János Steinmetz

János Steinmetz (Budapest, 15 d'octubre de 1947 - Budapest, 9 de maig de 2007) fou un waterpolista hongarès que va competir durant les dècades de 1960 i 1970. Era el pare dels també waterpolistes Barnabás Steinmetz i Ádám Steinmetz.
El 1968 va prendre part en els Jocs Olímpics d'Estiu de Ciutat de Mèxic, on guanyà la medalla de bronze en la competició del waterpolo. En el seu palmarès també destaquen dues medalles al Campionat d'Europa de waterpolo, de plata el 1970 i d'or el 1977.
A nivell de clubs jugà al Vasas fins al 1961, el Ferencváros, amb qui guanyà la lliga hongaresa de 1965 i la Recopa d'Europa de 1975, 1978 i 1980 i la Supercopa de 1978. El 1981 va passar a l'OSC Budapest.
Com a entrenador, entre 1984 i 1987, va treballar amb les seleccions juvenils hongareses. Entre el 1987 i 1989 fou l'entrenador ajudant de la selecció masculina hongaresa.

## Referències

* ↑ János Steinmetz's obituary Arxivat 2014-04-16 a Wayback Machine. (hongarès)
* 1 2 3 «Olympedia – János Steinmetz». [Consulta: 11 desembre 2023].
* ↑ Pyramid, A. W. E. «Magyar Olimpiai Bizottság» (en hongarès). [Consulta: 11 desembre 2023].
* 1 2 Kozák, Péter. Ki kicsoda a magyar sportéletben: sportolók, edzők, sportvezetők, sportújságírók, sportorvosok, sportszakemberek (en hongarès). Szekszard: Babits, 1994, p. 78. ISBN 978-963-495-007-3.
# Loligínids

Els loligínids (Loliginidae) són una família de mol·luscs cefalòpodes de l'ordre Myopsida.

## Taxonomia

La família Loliginidae inclou 47 especies repartides en 10 gèneres:
* Gènere Afrololigo Brakoniecki, 1986
* Gènere Alloteuthis Wülker, 1920
* Gènere Doryteuthis Naef, 1912
* Gènere Heterololigo Natsukari, 1984
* Gènere Loligo Lamarck, 1798
* Gènere Loliolus Steenstrup, 1856
* Gènere Lolliguncula Steenstrup, 1881
* Gènere Pickfordiateuthis Voss, 1953
* Gènere Sepioteuthis Blainville, 1824
* Gènere Uroteuthis Rehder, 1945

## Referències

* ↑ «WoRMS - World Register of Marine Species - Loliginidae Lesueur, 1821». [Consulta: 10 abril 2021].
# Józef Szmidt

Józef Szmidt (Miechowice, 28 de març de 1935 - Zagozd, 29 de juliol de 2024) va ser un atleta polonès guanyador de dues medalles olímpiques d'or en triple salt.

## Biografia

Va néixer el 28 de març de 1935 a la ciutat de Miechowice, població situada en aquells moments a la província de l'Alta Silèsia (Alemanya nazi) però que avui dia forma part del Voivodat de Silèsia (Polònia). És germà del també atleta Edward Szmidt.
Va participar, als 25 anys, en els Jocs Olímpics d'Estiu de 1960 realitzats a Roma (Itàlia), on aconseguí guanyar la medalla d'or en la prova olímpica de triple salt amb un salt de 16.81 metres, establint així un nou rècord olímpic. En aquesta mateixos Jocs participà en la prova dels relleus 4x100 metres amb l'equip polonès, si bé fou eliminat en primera ronda.
En els Jocs Olímpics d'Estiu de 1964 realitzats a Tòquio (Japó) aconseguí revalidar el seu títol olímpic, establint un nou rècord olímpic amb un salt de 16.85 metres. Participà, així mateix, en els Jocs Olímpics d'Estiu de 1968 celebrats a Ciutat de Mèxic (Mèxic), on va finalitzar setè en la prova de triple salt.
Al llarg de la seva carrera aconseguí dues medalles d'or en el Campionat d'Europa d'atletisme. El 5 d'agost de 1960 establí un nou rècord del món de l'especialitat al saltar 17.03 metres, convertint-se en el primer home que saltava més de 17 metres. El seu rècord fou vigent fins als Jocs Olímpics d'estiu de 1968 quan fou superat per l'italià Giuseppe Gentile amb un salt de 17.10 metres.

## Referències

* 1 2 3 Simon, Lluís. «Mor Józef Szmidt, l'home que va trencar la barrera dels 17 m en el triple salt». L'Esportiu. [Consulta: 1r agost 2024].
# Estadi Monumental de Maturín

L'Estadi Monumental de Maturín és un estadi de futbol de la ciutat de Maturín, Veneçuela.
Va ser inaugurat l'any 2007. És l'estadi més gran de Veneçuela amb una capacitat per a 52.000 espectadors asseguts. És la seu del club Monagas Sport Club.

## Copa América 2007

Va ser una de les seus de la Copa Amèrica de futbol de 2007.
| Data | Hora | Equp 1 | Res. | Equp 2 | Ronda |
| 2007-07-01 | 16.00 | Brasil | 3-0 | Xile | Grup B |
| 2007-07-01 | 18.15 | Mèxic | 2-1 | Equador | Grup B |
| 2007-07-08 | 16.00 | Mèxic | 6-0 | Paraguai | Quarts de final |

## Referències

* ↑ «Estadio Monumental de Maturín». soccerway. [Consulta: 18 agost 2017].
* ↑ «images». StadiumDB. [Consulta: 9 abril 2024].
* ↑ «Campionat sud-americà de futbol 2007». rsssf.com. [Consulta: 9 abril 2024].
# Nick Kosir

Nick Kosir és un meteoròleg estatunidenc. Va treballar per una televisió local afiliada a Fox Broadcasting Company a Charlotte, Carolina del Nord. És conegut pels seus vídeos de ball en línia, arribant als 7 milions de seguidors a TikTok a l'agost de 2023. Kosir va firmar per unir-se al canal Fox Weather, que es va posar en marxa el 25 d'octubre de 2021.

## Educació

En 2005, Kosir es va llicenciar en Comunicació organitzacional a la Universitat d'Akron. Cinc anys més tard, va obtenir un certificat en meteorologia de radiodifusió de la Universitat Estatal de Mississipi.

## Referències

* ↑ Smith, Lavendrick. «A Charlotte broadcaster quoted Cardi B on live TV. Here was the rapper's response.» (en anglès). The Charlotte Observer, 03-08-2018. [Consulta: 4 abril 2019].
* 1 2 Janes «Nick Kosir, aka ‘The Dancing Weatherman,’ has a new job — in New York City». , 24-06-2021.
* ↑ Morona «WKYC meteorologist Jason Frazer headed to Fox Weather, the new streaming service from Fox News». , 24-06-2021 [Consulta: 6 juliol 2021].
* ↑ FOX. «Meteorologist Nick Kosir». WJZY. Arxivat de l'original el 2019-04-08. [Consulta: 4 abril 2019].
* 1 2 «Nick Kosir» (en anglès americà). Fox Weather. [Consulta: 30 juliol 2023].
# Carolina Hurricanes

Els Carolina Hurricanes són un equip professional d'hoquei sobre gel de Raleigh (Carolina del Nord) que juga a la National Hockey League a la Divisió Sud-est de la Conferència Est.

## Història

L'equip fou fundat el 1997 i va guanyar una Copa Stanley a la temporada 2005-06 guanyant els Edmonton Oilers a la final. Els Hurricanes tenen la seva seu al RBC Center de 19.000 espectadors en hoquei. L'equip juga amb jersei vermell i pantalons vermells a casa, i amb jersei blanc i pantalons vermells a fora.

## Palmarès

* Copa Stanley: 1 (2005-06)
* Trofeu Príncep de Gal·les: 2 (2001-02, 2005-06)

## Enllaços externs

* Carolina Hurricanes - Lloc web oficial
# Estadi Municipal Xevi Ramon

L'Estadi Municipal Xevi Ramon és un camp de futbol ubicat a Vilassar de Mar, a la comarca del Maresme, a la província de Barcelona. És la seu de la Unió Esportiva Vilassar de Mar, club fundat el 1949. Inaugurat el 1991, el camp té gespa artificial amb unes dimensions de 104 x 65 metres i una capacitat de 800 espectadors. L'estadi porta el nom de Xevi Ramon Pera, entrenador i figura destacada del club. L'estadi és utilitzat per la UE Vilassar de Mar i acull partits de futbol base, així com altres esdeveniments esportius com les Trobades Territorials de futbol base de la Federació Catalana de Futbol. L'estadi disposa de 10 vestidors, 3 per als àrbitres, un bar i altres instal·lacions complementàries. L'entorn està envoltat d'arbres i jardins. Està ben comunicat per carretera, tren i autobús.

## Referències

* ↑ «Camp de futbol municipal Xevi Ramon | Ajuntament de Vilassar de Mar». [Consulta: 17 febrer 2025].
* ↑ Redacció. «El Vilassar guanya a Manlleu i somia amb la permanència», 24-02-2015. [Consulta: 17 febrer 2025].
* ↑ «MUNICIPAL XEVI RAMON, VILASSAR MAR UE - Futbol base català, diario digital de la cantera en Catalunya». [Consulta: 17 febrer 2025].
* ↑ Arriaga, Pau. «El futbol vilassarenc plora la mort de Xevi Ramon Pera», 13-05-2021. [Consulta: 17 febrer 2025].
* ↑ Redacció. «Tret de sortida del centenari de la UE Vilassar de Mar», 21-03-2023. [Consulta: 17 febrer 2025].
* ↑ «El camp Xevi Ramon repeteix com a seu de les Trobades Territorials de futbol base de la FCF – Vilassar Ràdio». [Consulta: 17 febrer 2025].
* ↑ «Instal·lacions» (en castellà). [Consulta: 17 febrer 2025].
# Redunca comú

El redunca comú (Redunca arundinum) és un redunca que viu a Angola, Zimbàbue, Zàmbia, Moçambic i el nord de Sud-àfrica.
Els redunques comuns mesuren 85 cm a l'espatlla de mitjana i pesen uns 70 kg. Tenen un pelatge marró grisós amb una regió ventral blanca i potes anteriors negres. Els mascles tenen banyes d'uns 35 cm, que creixen cap enrere i després es corben cap endavant.

## Referències

Espècies vivents d'artiodàctils (sense comptar els cetacis) :
Regne: Animalia  · Embrancament: Chordata  · Classe: Mammalia  · Infraclasse: Eutheria  · Superordre: Laurasiatheria :
Subordre Ruminantia :
Família Cervidae :
Família Bovidae :
Família Bovidae (subfamília Caprinae) :
Família Bovidae (subfamília Bovinae) :
Família Bovidae (subfamília Antilopinae) :
Subordre Suina :
Subordre Tylopoda :
Clade Whippomorpha :
# Dhu-l-hijja

Dhu-l-hijja (àrab: ذو الحجة, ḏū l-ḥijja) és el dotzè mes del calendari musulmà i té 29 o 30 dies. És un mes especialment assenyalat perquè marca la fi de l'any i perquè s'hi realitza el gran pelegrinatge a la Meca (hajj), que és un dels cinc pilars de l'islam. També s'hi celebra una de les festivitats més importants de l'islam, l'Id al-Adha o Festa del sacrifici, que assenyala la fi dels rituals de la peregrinació.
El nom significa ‘mes del pelegrinatge’ perquè aquest ja s'efectuava a l'època preislàmica. Dhu-l-hijja té 29 dies els anys anomenats «simples» i 30 els anys dits «intercalars», és a dir, els anys 2n, 5è, 7è, 10è, 13è, 16è, 18è, 21è, 24è, 26è i 29è de cada cicle de 30 anys. És un dels quatre mesos en què és prohibit lluitar, junt amb muhàrram, ràjab i dhu-l-qada.

## Dates assenyalades

* 8 al 13 de dhu-l-hijja, pelegrinatge a la Meca.
* 10 de dhu-l-hijja, celebració a tot el món islàmic de l'Id al-Adha, en la qual se solen sacrificar xais en record del que va sacrificar Abraham en lloc del seu fill.
* Mesos del calendari musulmà
* muhàrram • sàfar • rabí al-àwwal • rabí al-àkhir • jumada al-ula • jumada al-àkhira • ràjab • xaban • ramadà • xawwal • dhu-l-qada • dhu-l-hijja
# Meitantei Konan Sekigan no Furasshubakku

Meitantei Konan Sekigan no Furasshubakku (en japonès, 名探偵コナン 隻眼の残像) és una pel·lícula anime de misteri japonesa dirigida per Katsura Shigehara, en el seu debut com a director. És la vint-i-vuitena entrega de la saga de pel·lícules d'El detectiu Conan basada en el manga homònim de Gosho Aoyama, després de la pel·lícula The Million Dollar Pentagram (2024). La pel·lícula es va estrenar al Japó el 18 d'abril de 2025.

## Repartiment

| Personatge | Intèrpret de veu |
| Conan Edogawa | Minami Takayama |
| Ran Mōri | Wakana Yamazaki |
| Kogorō Mōri | Rikiya Koyama |
| Ai Haibara | Megumi Hayashibara |
| Kansuke Yamato | Yūji Takada |
| Takaaki Morofushi | Show Hayami |
| Yui Uehara | Ami Koshimizu |
| Hyōe Kuroda | Yukimasa Kishino |
| Rei Furuya / Tōru Amuro | Takeshi Kusao |
| Yuya Kazami | Nobuo Tobita |
| Koji "Wani" Sametani | Hiroaki Hirata |
| Hiroshi Agasa | Kenichi Ogata |
| Ayumi Yoshida | Yukiko Iwai |
| Genta Kojima | Wataru Takagi |
| Takagi Wataru | Wataru Takagi |
| Mitsuhiko Tsuburaya | Ikue Ōtani |
| Omoto Takashi | Takayuki Yamada |
| Marui Madoka | Mizuki Yamashita |

## Promoció

La pel·lícula es va anunciar el 3 de desembre de 2024. L'equip de la pel·lícula també es va revelar aquell dia: Tatsuya Shigehara en seria el director amb un guió a càrrec de Takeharu Sakurai, que anteriorment va escriure diverses pel·lícules d'El detectiu Conan.

## Referències

* ↑ «『名探偵コナン 隻眼の残像』特報映像&あらすじ公開 涙を流す小五郎…降谷零など警察メンバー総出演» (en japonès). eiga.com, 05-12-2024. [Consulta: 8 desembre 2024].
* ↑ «名探偵コナン 隻眼の残像 (フラッシュバック)» (en japonès). eiga.com. [Consulta: 8 desembre 2024].
* ↑ Mateo, Alex. «28th Detective Conan Film Unveils Title, Visual, April 18 Premiere». Anime News Network, 04-12-2024. [Consulta: 8 desembre 2024].
# Estadi Olímpic Pascual Guerrero

L'Estadi Olimpico Pascual Guerrero és un estadi multi usos de la ciutat de Cali, Colòmbia.
Té una capacitat per a 37.000 espectadors. A més del futbol, l'estadi és utilitzat per la pràctica de l'atletisme i el rugbi. És la seu dels clubs América de Cali, Atlético Cali i Boca Juniors de Cali i fou la seu del Deportivo Cali fins 2015 (quan passà a jugar a l'Estadi Deportivo Cali.
L'any 1935, el poeta Pascual Guerrero va demanar al govern del Departament de Valle del Cauca la construcció d'un estadi als terrenys que oferia. El 20 de juliol de 1937 es van acabar les obres i es va inaugurar l'equipament amb el nom d'Estadi Departamental. El president Alfonso López Pumarejo va ser present quan es va inaugurar l'estadi amb un torneig quadrangular entre els països d'Argentina, Cuba, Mèxic i Colòmbia. La inauguració de l'estadi va coincidir amb les celebracions del quart centenari de la fundació de Cali. Posteriorment, el 4 de novembre de 1957, el govern de la Vall del Cauca va cedir a la Universidad del Valle els terrenys que integren tot el complex esportiu, donació ratificada pel Ministeri de Governació.
El 1954 l'estadi va acollir la setena edició dels Jocs Nacionals de Colòmbia. Va ser remodelat i amplia, amb piscines olímpiques i rebatejat com a Complex Esportiu San Fernando. Altres competicions disputades a l'estadi han estat els Jocs Panamericans de 1971, els Jocs de l'Oceà Pacífic de 1995 i la Copa Amèrica 2001.

## Referències

* ↑ «Anuario Conmebol Sudamericana 2022» p. 70. CONMEBOL, 03-04-2023. [Consulta: 12 maig 2023].
* ↑ Technical Report and Statistics 29 juliol – 20 agost 2011, a FIFA.com
* ↑ Campionat sud-americà de futbol 2001 a RSSSF
# Jordi Sabaté i Pons

Jordi Sabaté i Pons (Barcelona, 24 de gener de 1984) és un activista pels drets de les persones amb ELA.
Nascut a Barcelona, amb 24 anys va crear una empresa de publicitat. Quan tenia 30 anys va començar a patir els símptomes de la malaltia, quan va començar a perdre força en un braç i una cama. Tres anys després, després de visitar múltiples metges, li van diagnosticar ELA. La seva parella, amb qui mantenia una relació d'onze anys, el va deixar i va tancar l'empresa. El 2020 es va casar amb Lucía i ho va fer públic mesos després a les xarxes socials. El mateix any va obrir un canal de Youtube i va començar a fer un intens activisme en favor de les persones amb ELA, amb continguts diversos que inclouen entrevistes, humor, reflexions i propostes d'accions en pro dels drets de les persones amb ELA. Va ser molt crític amb tots els partits polítics durant diversos anys. Va ser un dels principals impulsors en reivindicar la necessitat de la Llei ELA, que es va aprobar el 31 d'octubre del 2024. El 2024 va rebre la Creu de Sant Jordi.

## Referències

* 1 2 Ivars, Juan Soto. «Jordi Sabaté Pons i les caretes», 22-09-2024. [Consulta: 7 desembre 2024].
* 1 2 Bellver, Elena. «Quién es Jordi Sabaté, el youtuber que lucha contra la ELA» (en castellà), 29-05-2024. [Consulta: 7 desembre 2024].
* ↑ CatalunyaPress.cat. «Jordi Sabaté fa història: l'èxit que ha aconseguit el youtuber amb ELA». [Consulta: 7 desembre 2024].
* ↑ «Jordi Sabaté Pons: "En dos minutos ya estoy muerto. Los enfermos de ELA pagamos por respirar"» (en castellà), 29-01-2024. [Consulta: 7 desembre 2024].
* ↑ «Jordi Sabaté: «Con esta ley ELA nadie más se verá obligado a morir por no poder pagar sus cuidados»» (en castellà), 18-09-2024. [Consulta: 7 desembre 2024].
* ↑ «Jordi Sabaté, uno de los activistas que logro que la Ley ELA sea una realidad» (en castellà), 06-11-2024. [Consulta: 7 desembre 2024].
* ↑ 20minutos. «Cataluña concede la Creu de Sant Jordi 2024 a Aitana Bonmatí, Kilian Jornet, Filmin y Softcatalà» (en castellà), 03-12-2024. [Consulta: 7 desembre 2024].
# Corba de Bézier

La corba de Bézier en matemàtica és una corba paramètrica que és important en gràfics d'ordinador i camps relacionats com l'animació. Les generalitzacions de les corbes de Bézier a dimensions superiors s'anomenen Superfícies de Bézier de les quals el triangle de Bézier és un cas especial.
Les corbes de Bézier van ser donades a conèixer el 1962 per l'enginyer francès Pierre Bézier, que les va utilitzar per a dissenyar la carrosseria d'automòbils. Aquestes corbes van ser desenvolupades primer per Paul de Casteljau usant l'algorisme de Casteljau.
En els programes de gràfics vectorials, les corbes de Bézier s'utilitzen per modelar corbes suaus que es poden ampliar de forma indefinida. Els "Camins", com normalment se les anomena en els programes de manipulació de la imatge, són combinacions de corbes de Bézier vinculades.

## Corbes linears de Bézier

Donats els punts P$_0$ i P$_1$, una corba linear de Bézier és simplement una línia recta entre aquests dos punts. La corba és donada per
    $\mathbf {B} (t)=\mathbf {P} _{0}+t(\mathbf {P} _{1}-\mathbf {P} _{0})=(1-t)\mathbf {P} _{0}+t\mathbf {P} _{1}{\mbox{, }}t\in [0,1]$
i és equivalent a una interpolació linear.

## Corbes quadràtiques de Bézier

És la que dona la funció B(t), donats els punts P$_0$, P$_1$, and P₂,
    $\mathbf {B} (t)=(1-t)^{2}\mathbf {P} _{0}+2(1-t)t\mathbf {P} _{1}+t^{2}\mathbf {P} _{2}{\mbox{, }}t\in [0,1].$
Aquesta corba també és un segment parabòlic.

## Corbes cúbiques de Bézier

Per als punts P$_0$, P$_1$, P₂ i P₃ en el pla o en l'espai tridimensional defineix una corba cúbica de Bézier. La corba comença a P$_0$ anant cap a P$_1$ i arribant a P₃ venint de la direcció de P₂. Normalment, no passarà a través de P$_1$ o P₂; aquests punts només es troben allí per donar informació direccional. La distància entre P$_0$ i P$_1$ determina "com de llarg" es mou la corba en la direcció P₂ abans de girar cap P₃.
L'equació paramètrica de la corba és:
    $\mathbf {B} (t)=(1-t)^{3}\mathbf {P} _{0}+3(1-t)^{2}t\mathbf {P} _{1}+3(1-t)t^{2}\mathbf {P} _{2}+t^{3}\mathbf {P} _{3}{\mbox{, }}t\in [0,1].$

## Referències

* Paul Bourke: Bézier Surfaces (in 3D), http://local.wasp.uwa.edu.au/~pbourke/geometry/bezier/index.html Arxivat 2009-07-19 a Wayback Machine.
* Donald Knuth: Metafont: the Program, Addison-Wesley 1986, pp. 123–131. Excellent discussion of implementation details; available for free as part of the TeX distribution.
* Dr Thomas Sederberg, BYU Bézier curves, http://www.tsplines.com/resources/class_notes/Bezier_curves.pdf Arxivat 2006-02-21 a Wayback Machine.
* J.D. Foley et al.: Computer Graphics: Principles and Practice in C (2nd ed., Addison Wesley, 1992)

## Notes

* ↑ Programes de manipulació de la imatge com ara Inkscape i Gimp.

## Enllaços externs

* Construcció de corbes de Bézier per jsDraw2D Graphics Library Arxivat 2011-07-07 a Wayback Machine..
# Pica hiperbòria

Ochotona hyperborea és una espècie de pica de la família dels ocotònids que viu al nord d'Àsia (des dels Urals al nord del Japó, incloent-hi Mongòlia, Manxúria i Corea del Nord).

## Subespècies

* Ochotona hyperborea cinereoflava
* Ochotona hyperborea coreana
* Ochotona hyperborea ferruginea
* Ochotona hyperborea mantchurica
* Ochotona hyperborea normalis
* Ochotona hyperborea uralesis
* Ochotona hyperborea yesoensis
* Ochotona hyperborea yoshikurai
Espècies vivents de lagomorfs :
Regne Animalia · Embrancament Chordata · Classe Mammalia · Infraclasse Eutheria · Superordre Euarchontoglires :
Ochotonidae :
Leporidae :
Categoria :
# Jordi Riba i Colom

Jordi Riba i Colom (Igualada, 1975) és un polític català, diputat al Parlament de Catalunya en representació del Partit del Socialistes de Catalunya.
El 1997 es va llicenciar en Història Moderna i Contemporània per la Universitat Autònoma de Barcelona, i dos anys després en ciències polítiques a la mateixa universitat. Va complementar els seus estudis amb un postgrau en Estudis Superiors Especialitzats en Història a la UAB i un postgrau en Funció Gerencial de l’Administració Pública a ESADE el 2003.
Al sector privat ha treballat com a consultor per organitzacions públiques i del tercer sector i a la indústria alimentària.
Militant del PSC des de 1996, el 1999 es va presentar a les eleccions municipals amb el PSC, esdevenint regidor del municipi. En les posteriors eleccions fou assumint diversos càrrecs a l'ajuntament, fins que el 2015 fou candidat a l'alcaldia del partit.
El 2021 es va presentar a les eleccions al Parlament de Catalunya, sent escollit diputat en la XIIIa Legislatura.
Fou nomenat Secretari d'Economia i Hisenda dins del Govern Alternatiu de Salvador Illa, presentat el 2021.

## Referències

* 1 2 3 4 «Jordi Riba Colom» (en castellà). [Consulta: 28 abril 2024].
* ↑ Fitxa del Diputat
* ↑ «Govern Alternatiu de Catalunya - Partit dels Socialistes de Catalunya». PSC. Partit dels Socialistes de Catalunya. [Consulta: 29 octubre 2022].
# Estadi de l'àrea de desenvolupament de Changchun

L'estadi de l'àrea de desenvolupament (xinès simplificat: 经开体育场, pinyin: Jīngkāi tǐyùchǎng, literalment 'Estadi de Jingkai') és un estadi polivalent a Changchun, província de Jilin, Xina. Es troba al centre esportiu Jingkai, que també inclou pistes de tennis.
Actualment l'estadi s'utilitza principalment per a partits de futbol. El recinte també s'utilitza de vegades per a l'atletisme. Té capacitat per a 25.000 persones i es va construir l'any 2002. L'estadi de Jinkai ha sigut l'estadi local del Changchun Yatai en dos ocasions. També ha estat la llar de l'equip femení Changchun Dazhong Zhuoyue WFC.
Els vestidors es van renovar l'any 2012.

## Referències

* ↑ «Supplement content». www.chinadaily.com.cn. [Consulta: 8 febrer 2025].
* 1 2 «揭秘中超队更衣室文化：亚泰没老大 土帅爱骂人-搜狐体育». sports.sohu.com. [Consulta: 8 febrer 2025].
* ↑ «长春球迷！9月28日16时 长春女足赛季最后一战在经开体育场打响！_比赛_武汉_联赛». www.sohu.com. [Consulta: 8 febrer 2025].
# Jordi Viladoms (il·lustrador)

Jordi Viladoms (Sant Vicenç de Castellet, 1967), és un il·lustrador català. És conegut per les seves aportacions a la revista del Cavall Fort amb els seus personatges "Pesquis i Baliga". Va estudiar belles arts i al llarg de la seva vida ha treballat a la Vanguardia, La Galera, Laertes, Publicacions de l'Abadia de Montserrat i Text, entre d'altres. Ha publicat certes edicions exitoses: «Aventures d'en Perot Marrasquí», de Carles Riba (PAM 1993) o «Nil al museu» (La Galera, 1997), amb text i dibuixos propis. En relació als còmics, publica des de l'any 1933 al TATANO el personatge «Pere sense por», una versió modernitzada de la rondalla popular, amb els guions de Teresa Duran i Albert Jané.

## Referències

* 1 2 «Jordi Viladoms - Biografía y mejores libros» (en castellà), 08-01-2023. [Consulta: 14 novembre 2024].
* ↑ «Libros de JORDI VILADOMS | Casa del Libro» (en castellà). [Consulta: 14 novembre 2024].
* ↑ «Jordi Viladoms». [Consulta: 17 novembre 2024].
* ↑ Fort |, Cavall. «El web de Pesquis i Baliga – Cavall Fort». [Consulta: 17 novembre 2024].
# Súids

Els súids o suids (Suidae) formen una família de mamífers suïns. Aparegueren en l'Oligocè i inclouen animals com ara el porc o la babirussa.

## Gèneres i espècies vivents i recents

* Gènere Babyrousa
** Babyrousa babyrussa
* Gènere Celebochoerus †
** C. cagayanensis †
** C. heekereni †
* Gènere Hylochoerus
** Hylochoerus meinertzhageni
* Gènere Phacochoerus
** Phacochoerus aethiopicus
** Phacochoerus africanus
* Gènere Porcula
** Porcula salvania
* Gènere Potamochoerus
** Potamochoerus larvatus
** Potamochoerus porcus
* Gènere Sus
** Sus barbatus
** Sus bucculentus
** Sus cebifrons
** Sus celebensis
** Sus heureni
** Sus philippensis
** Sus scrofa
** Sus verrucosus

## Referències

* ↑ «Els súids: senglar». A: Història natural dels Països Catalans. 13, p. 357.
* ↑ Història natural, 1998, p. 146.
* ↑ Ruaix i Vinyet, J. «Punts conflictius d'ortografia». Llengua Nacional, 83, T2 2013.
* ↑ «Entrada «suids»». L'Enciclopèdia. [Consulta: 8 novembre 2012].

## Bibliografia

* Història natural. Volum I: Zoologia. Mamífers i aus. Océano i Institut Gallach, 1998. ISBN 84-494-0788-5.
Espècies vivents d'artiodàctils (sense comptar els cetacis) :
Regne: Animalia  · Embrancament: Chordata  · Classe: Mammalia  · Infraclasse: Eutheria  · Superordre: Laurasiatheria :
Subordre Ruminantia :
Família Cervidae :
Família Bovidae :
Família Bovidae (subfamília Caprinae) :
Família Bovidae (subfamília Bovinae) :
Família Bovidae (subfamília Antilopinae) :
Subordre Suina :
Subordre Tylopoda :
Clade Whippomorpha :